Malema-verhoor gaan Donderdag voortANc-jeugligaleier, Julius Malema. Foto: Werner Beukes/SAPA Die verhoor is Dinsdag uitgestel weens die beskikbaarheid van die onderskeie partye. Die verhoor word by die Klipriviersberg -ontspanningsentrum in Kibler Park gehou. Volgens berigte kan Malema reeds teen die naweek sy lot weet. Malema en sy kollegas word daarvan aangekla dat hulle die ANC in oneer gebring het en verdeeldheid in die party saai. Die jeugliga het vroeër gesê hy sal ŉ span na Botswana stuur om regime verandering in die land te weeg te bring. Malema se verhoor het verlede week by Luthuli-huis in die Johannesburgse middestad begin. Die ANC het egter besluit om die verhoor te skuif nadat duisende jeugliga-ondersteuners chaos in die middestad gesaai het en joernaliste en die polisie met klippe en bottels bestook het.